Irfan Horozović

Irfan Horozović (27. april 1947 – 2. decembar 2025) bio je bosanskohercegovački pisac.

 Biografija 
Rođen je u Banjoj Luci, gdje je završio osnovnu školu i gimnaziju. Filozofski fakultet (Komparativna književnost i Jugoslavenski jezici i književnosti) diplomirao u Zagrebu. Bio je urednik studentskog lista Pitanja i putevi te  odgovorni urednik u izdavačkoj djelatnosti "Novog glasa" u Banjoj Luci.

Živio je u Sarajevu. Bio je urednik u igranom programu RTV Federacije BiH i glavni urednik časopisa Život.

Dramski tekstovi izvođeni su mu na radiju (Šesta smrt Benjamina Talhe, Zadovoljština, Kuburović, Posuđena rečenica), u teatrima (Ružičasta učiteljica, Soba, Pehlivan Arif Tamburija, Šeremet, Proba, Tri Sabahudina) i televiziji (Šeremet). Neki od tih tekstova su prevedeni i igrani u Švedskoj i Poljskoj. Jedna adaptacija knjige Talhe pod nazivom Priče iz Šedrvanskog vrta postavljena je u Rimu.

Dobitnik je Nagrade "Sedam sekretara SKOJ–a" (1972), Nagrade grada Banje Luke (1980), Nagrade Udruženja književnika BiH (1988), Nagrade za najbolju knjigu za djecu u BiH (1987), Nagrade Društva pisaca Bosne i Hercegovine za 1998. i drugih nagrada i priznanja. Zastupljen je u brojnim antologijama pripovijetke, poezije i drame te prevođen na više jezika.

 Bibliografija 
 Šesta smrt Benjamina Talhe. Drama za glasove. Radio–Zagreb, 1968.
 Zvečajsko blago. Pjesme. Glas, Banja Luka, 1969.
 Ružičasta učiteljica. Dramolet. Narodno sveučilište "Božidar Maslarić", Osijek, 1970.
 Talhe ili šedrvanski vrt. Proze. BC, Zagreb, 1972; drugo, prošireno izdanje, Svjetlost, Sarajevo, 1991; treće izdanje, Sarajevo Publishing, Sarajevo, 1997. I na esperantu: Savez za esperanto BiH, Sarajevo – Banja Luka, 1991.
 Soba. Groteska. Prolog. Zagreb 1970; drugo izdanje, Zajednica profesionalnih pozorišta, Sarajevo, 1977.
 Tanka katanka. Farsa za djecu. Dječije pozorište Banja Luka, 1971.
 Zadovoljština. Drama za glasove. Radio Zagreb, 1972.
 Salon gluhonijemih krojačica. Pripovijetke. Svjetlost, Sarajevo, 1979.
 Testament iz mladosti. Poezija. Glas, Banja Luka, 1980.
 Šeremet. Drama. Zajednica profesionalnih pozorišta BiH, Sarajevo, 1985.
 Karta vremena. Priče/roman. "Veselin Masleša", Sarajevo, 1983.
 Noćne ceremonije. Izabrane priče. Svjetlost, Sarajevo, 1984/1985.
 Vauvan. Roman za djecu. Klub "Ivan Goran Kovačić", Bihać, 1986; drugo izdanje "Veselin Maleša", Svjetlost, Sarajevo, 1990; treće izdanje "Bosanska riječ", Wuppertal, 1995; četvrto izdanje Targa, Zagreb, 1995; peto izdanje "Bosanska riječ", Wuppertal–Amsterdam–Sarajevo, 2000.
 Rea. Kratki roman. "Veselin Masleša", Sarajevo, 1987.
 Mađioničar iz prijestolnice domina. Pripovijest za djecu. Glas, Banja Luka, 1988; drugo izdanje, 1990; treće izdanje, Targa, Zagreb 1995: čdetvrto izdanje, "Bosanska riječ", Wuppertal–Amsterdam–Sarajevo, 2000 (zajedno s Vauvanom).
 Kalfa. Roman. Svjetlost, Sarajevo, 1988.
 Iluzionistov grob i lebdeća žena. Priče. Prosveta, Beograd, 1991.
 Posuđena rečenica. Drama za glasove. Radio Sarajevo, 1991.
 Prognani grad. Priče. Antibarbarus, Zagreb, 1994.
 Bosanski Palimpsest. Priče. Durieux, Zagreb, 1995.
 Sličan čovjek. Roman. Bosanska knjiga, Sarajevo, 1995.
 Oblak čija lica prepoznajemo. Izabrane priče. "Bosanska riječ", Wuppertal–Sarajevo, 1997; drugo, promijenjeno izdanje, kod istog izdavača 1999.
 Knjiga mrtvog pjesnika. Poezija. Horus, Zagreb, 1997; drugo, prošireno izdanje, "Bosanska knjiga"–"Šahinpašić", Sarajevo, 1999.
 Inspektor vrtnih Patuljaka. Roman za djecu. "Bosanska riječ", Wuppertal–Sarajevo–Amsterdam, 1998.
 Proba. Dramolet. Kamerni teatar 55. Sarajevo, 1998.
 Berlinski nepoznati prolaznik. Roman. Ljiljan, Sarajevo, 1998.
 Prodavnica noževa. Izabrane priče. Damad. Novi Pazar, 1999.
 Izabrane pripovjetke. Sejtarija, Sarajevo, 2000.
 Filmofil. Roman. Sejtarija, Sarajevo, 2000.
 Imotski kadija. Roman. Ogledalo, Sarajevo, 2000.
 Tri Sabahudina. Tragična komedija. Praizvedba u Kamernom teatru 55 u Sarajevu 2001.
 Izabrane Igre. Drame. Svjetlost, Sarajevo, 2000.
 Buduće svršeno vrijeme. Poezija. DES, Sarajevo, 2001.
 Inspektor vrtnih patuljaka, 2001.

 Reference 

 Vanjski linkovi 
 https://slavpoplit-letters.pl/wp-content/uploads/2022/01/Marijana-Teric-Alternativni-svijet-i-fantasticka-obiljezja-proze-Talhe-Ili-Sedrvanski-Vrt-Irfana-Horozovica.pdf

 https://www.ins.ba/bs/article/2968/irfan-horozovic-ovogodisnji-laureat-knjizevne-nagrade-25-novembar
 http://sveske.ba/en/content/iz-egzila-u-azil-pisanja-horozovicev-egzil-iz-fakcije-u-fikciju
 https://penbih.ba/2020/12/irfan-horozovic-andaluzijska-biljeznica/irfan-horozovic-1/

*
Kategorija:Rođeni 1947.
Kategorija:Umrli 2025.
Kategorija:Biografije, Banja Luka
Kategorija:Bosanskohercegovački pisci
Kategorija:Članovi P.E.N. Centra Bosne i Hercegovine
Kategorija:Dobitnici Nagrade Društva pisaca Bosne i Hercegovine
Kategorija:Dobitnici Nagrade "Meša Selimović" (BiH)